**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO “ DĖL KLAIPĖDOS MIESTO SAVIVALDYBĖS PREMIJŲ UŽ MIESTUI AKTUALIUS IR PRITAIKOMUOSIUS DARBUS KLAIPĖDOS AUKŠTŲJŲ MOKYKLŲ ABSOLVENTAMS SKYRIMO KOMISIJOS SUDARYMO**

2018-04-04

**1. Sprendimo projekto esmė, tikslai ir uždaviniai**

Šio sprendimo projekto tikslas –sudaryti Klaipėdos miesto savivaldybės premijų už miestui aktualius ir pritaikomuosius darbus Klaipėdos aukštųjų mokyklų absolventams skyrimo komisiją.

**2. Projekto rengimo priežastys ir kuo remiantis parengtas sprendimo projektas.**

2017 m. gruodžio 21 d. Klaipėdos miesto savivaldybės taryba patvirtino Klaipėdos miesto savivaldybės premijų už miestui aktualius ir pritaikomuosius darbus Klaipėdos aukštųjų mokyklų absolventams skyrimo nuostatus. 2018 m. numatyta skirti 10 vienkartinių stipendijų po 500 Eur.

Projektas parengtas vadovaujantis Lietuvos respublikos vietos savivaldos įstatymo 16 straipsnio 2 dalies 6 punktu, Klaipėdos miesto savivaldybės premijų už miestui aktualius ir pritaikomuosius darbus Klaipėdos aukštųjų mokyklų absolventams skyrimo nuostatų, patvirtintų Klaipėdos miesto savivaldybės tarybos 2017 m. gruodžio 21 d. sprendimu Nr. T2-337 „ Dėl Klaipėdos miesto savivaldybės premijų už miestui aktualius ir pritaikomuosius darbus Klaipėdos aukštųjų mokyklų absolventams skyrimo nuostatų patvirtinimo“ 16 punktu, atsižvelgiant į Klaipėdos miesto savivaldybės administracijos ugdymo ir kultūros departamento 2018 m. kovo 22 d. raštą Nr. VS-1755 „Dėl darbuotojų delegavimo į ekspertų vertinimo komisiją“, Klaipėdos miesto akademinių reikalų 2018-04-04 d. protokolą Nr. TAR1-53, 1 punktą ir į Klaipėdos miesto savivaldybės mero siūlymą į Klaipėdos miesto savivaldybės premijų už miestui aktualius ir pritaikomuosius darbus Klaipėdos aukštųjų mokyklų absolventams skyrimo komisiją deleguoti Modestą Vitkų.

 **3. Kokių rezultatų laukiama.**

Pritarus šiam sprendimo projektui bus sudaryta Klaipėdos miesto savivaldybės premijų už miestui aktualius ir pritaikomuosius darbus Klaipėdos aukštųjų mokyklų absolventams skyrimo komisija, kuri atrinks geriausius absolventų baigiamuosius darbus ir paskirs premijas.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nereikia.

**6. Lėšų poreikis sprendimo įgyvendinimui.**

Nereikia.

**7. Galimos teigiamos ar neigiamos sprendimo priėmimo pasekmės.**

Neigiamų sprendimo priėmimo pasekmių nėra.

PRIDEDAMA:

1. Klaipėdos miesto savivaldybės tarybos 2017 m. gruodžio 21 d. sprendimas Nr. T2-337 „Dėl Klaipėdos miesto savivaldybės premijų už miestui aktualius ir pritaikomuosius darbus Klaipėdos aukštųjų mokyklų absolventams skyrimo nuostatų patvirtinimo“,4 lapai;

2. Klaipėdos miesto savivaldybės administracijos Ugdymo ir kultūros departamento 2018 m. kovo 26 d. raštas Nr. VS-1812 „Dėl darbuotojų delegavimo į ekspertų vertinimo komisiją“ ,1 lapas;

3. Klaipėdos miesto savivaldybės Jaunimo reikalų koordinatoriaus 2018 m. kovo 22 d. raštas Nr. VS-1755 „Dėl darbuotojų delegavimo į ekspertų vertinimo komisiją“, 1 lapas.

4. Klaipėdos miesto akademinės reikalų tarybos 2018 m. balandžio 4 d. protokolo Nr. TAR1-53 kopija, 2 lapai..